عەبدولڕەحمان زەبیحی

عەبدولڕەحمان زەبیحی (لەدایکبووی ١٩٢٠ی زایینی) نووسەر و کەسایەتییەکی سیاسیی کورد بوو، کە لە دامەزرێنەرانی کۆمەڵەی ژیانەوەی کوردستان بوو.
زەبیحی لە ١٩٢٠ لە مەھاباد لەدایک بووە و خوێندنی سەرەتایی لە مەھاباد و پاشان تاقیکردنەوەی سێی ناوەندی لە ١٩٣٧دا لە ورمێ تەواو کردووە. پاش ئەمە ھێندێک لە گوڵستانی سەعدی و دەرسی جەبری لای مەلا قادر مودەڕیسی خوێندووە. زەبیحی لە دامەزرێنەرانی کۆمەڵەی ژیانەوەی کوردستان لە ساڵی ١٩٤٢ بووە و دواتر بەشداری لە کارەکانی کۆماری کوردستان کردووە. دوای ڕوخانی کۆمار، ئاوارەی عێراق و سووریا بووە. دواجار کە گەڕاوەتەوە عێراق لە سەرەتاکانی ١٩٨٠ بێسەروشوێن کراوە.

 ئەمانەش ببینە 
 زەبیحی ڕووناکبیرێکی گۆڕغەریب

 سەرچاوەکان 
 ڕۆژنامەنووسیی کوردی سەردەمی کۆماری دێمۆکراتی کوردستان ١٩٤٢–١٩٤٧، ھیمدادی حوسێن، سلێمانی، دەزگای سەردەم، ٢٠٠٢
 ژیان و بەسەرھاتی عەبدولڕەحمان زەبیحی، عەلی کەریمی، سوید ١٩٩٩

پۆل:فەرھەنگنووسانی کورد
پۆل:زمانەوانانی کورد
پۆل:خەڵکی مەھاباد
پۆل:سیاسەتوانانی کورد
پۆل:لەدایکبووانی ١٩١٦
پۆل:مردووانی ١٩٨٠
پۆل:کۆماری کوردستان